ร้านแบบเค้าว่ากันว่า ว่ากันมาปากต่อปากจนถึงหู เคยไปครั้งนึงแล้วแห้วเพราะเย็นไป วันนี้กลับมาใหม่สุ๊ขสุขขขสมใจแหล่ะ

การเดินทางสำหรับคนต่างถิ่น มาให้ถึงรพ.ชลประทานปากเกร็ดให้ได้ก่อน แลกบัตรตรงทางเข้าถามถึงพุทธสถานเชิงท่าหน้าโบสถ์ ซึ่งก็ไม่ยาก แค่ขับตรงสุดทางจากทางเข้า เลี้ยวซ้ายนิดเดียวก็จะเห็นป้ายเข้า จะแวะสักการะเจ้าพ่อเสือ ชมพุทธสถานก่อนก็ได้ หรือจะมากินเลย แค่อ้อมรั้วพุทธสถานมาด้านนอก เจอป้อมจุดตรวจ จอดรถ หาซอกและป้ายเล็กๆที่ให้เดินเข้าไปในชุมชน นิดเดียวก็ถึงที่กินแล้ว

เมนูหลักคือเตี๋ยวเรือ ชอบเส้นไรก็สั่งมา ถ้วยเดียวพอดีอิ่มไม่ต้องสั่งแบบเอามาเทรวมเหมือนที่อื่น ชมวิวไม่นาน ดูปลาตัวโตๆที่สามารถให้อาหารได้ ก็ได้ลิ้มรสความอร่อยแบบไม่ต้องปรุงกันเลย อร่อยสมกับที่ดั้นด้นมา น้ำดับเผ็ดก็รู้สึกสดใหม่ ต้มมาแบบลำไยหอมๆ ชาหอมๆ นอกจากเตี๋ยวแล้ว มีเมนูผัดไทย หอยทอด ขนมผักกาดด้วยนะ ลุวแปะไว้ว่าบริการเฉพาะพฤหัส ศุกร์ คงต้องกลับมาชิมสินะ ขนมหวานก็ยังไม่ได้ชิม ดันอิ่มสะก่อน 
ต้องได้มาอีกสิ มาไวๆนะ บ่ายสองกว่าๆลุงก็จะปิดร้านแล้ว อ้อลุงขึ้นป้ายว่าตั้งแต่มีนา จะหยุดวันอาทิตย์หล่ะ พักผ่อนๆ